b'\n_START_ARTICLE_\nVol 803 de Korean Air\n_START_SECTION_\nAccident\n_START_PARAGRAPH_\nEl vol 803 va ser un vol regular internacional de passatgers des de Seul, Corea del sud a Tr\xc3\xadpoli, L\xc3\xadbia amb parades interm\xc3\xa8dies a Bangkok, Tail\xc3\xa0ndia i Jeddah, Ar\xc3\xa0bia Saudita. Mentre es trobava en aproximaci\xc3\xb3 a Tr\xc3\xadpoli, l\'avi\xc3\xb3 va impactar en un horta a aproximadament 1,5 milles de la pista 27. La meteorologia al moment de l\'accident es basava en densa boira i una visibilitat horitzontal de cent i vuit-cents peus._NEWLINE_El vol 803 de Korean Air va ser el segon desastre aeri en qu\xc3\xa8 es va veure implicat un DC-10 en menys de dues setmanes. El vol 232 de United Airlines s\'havia accidentat el 19 de juliol de 1989 mentre intentava realitzar un aterratge d\'emerg\xc3\xa8ncia en Sioux City, Iowa en el qual 111 de les 296 persones a bord van perdre la seva vida.\n_START_SECTION_\nRecerca\n_START_PARAGRAPH_\nDespr\xc3\xa9s de l\'accident el pilot del vol 803, Kim Ho-jung, va dir- "L\'aeroport estava envoltat d\'una densa boira i la visibilitat era escassa quan m\'aproximava. Vaig perdre el contacte amb la torre de control quinze minuts abans de l\'accident." L\'ag\xc3\xa8ncia oficial de not\xc3\xadcies de L\xc3\xadbia JANA va publicar que un avi\xc3\xb3 sovi\xc3\xa8tic havia estat desviat a Malta una hora abans de l\'accident del vol 803 en lloc d\'aterrar en la situaci\xc3\xb3 de boira. Tamb\xc3\xa9 el sistema d\'aterratge per instruments de l\'aeroport internacional de Tr\xc3\xadpoli no estava en funcionament al moment de l\'accident._NEWLINE_Un jutjat libi va declarar culpables de neglig\xc3\xa8ncia el pilot i copilot al desembre de 1990. Van ser sentenciats a penes de pres\xc3\xb3 de dos anys i divuit mesos respectivament. En el cas del copilot la sent\xc3\xa8ncia va ser anul\xc2\xb7lada.\n_START_SECTION_\nCausa\n_START_PARAGRAPH_\nEs va determinar que la causa de l\'accident va ser un error de la tripulaci\xc3\xb3 en intentar descendir per sota de l\'altitud de decisi\xc3\xb3 sense tenir la pista a la vista.'